ArabovMK/tajik-wikipedia-corpus huggingface dataset:
Қиёмиддин Гулмирзоев

Қиёмиддин Ҳақмирзоевич Гулмирзоев (25.04.1978, н. Сангвор (Тавилдара) – ҷуғрофияшинос, номзади илмҳои география, дотсент. Аълочии фарҳанги Тоҷикистон. Зиндагинома Қиёмиддин Ҳақмирзоевич Гулмирзоев солҳои 1997-2001 факултети географияи Донишгоҳи давлатии омӯзгории Тоҷикистон ба номи С. Айнӣ хатм намудааст. Соли 2001-2003 ҳамин Донишгоҳро бо ихтисоси магистри илмҳои табиатшиносӣ хатм намуда, 2003-2007 таҳсилро дар шуъбаи аспирантураи ДОТ ба номи С. Айнӣ давом додааст. Дар мавзуи "Ҷанбаҳои географии батанзимдарории муҳоҷирати меҳнатии беруна (дар мисоли Тоҷикистон)" рисолаи номзадӣ ҳимоя кардааст. Аълочии фарҳанги Тоҷикистон ва Ифтихорномаи ДДОТ ба номи С. Айнӣ, муаллифи зиёда аз 40 маводи чопшудаи илмӣ-методӣ мебошад, ки дар онҳо масъалаҳои ҷуғрофии муҳоҷирати меҳнатӣ, истифодабарии дурусти захираҳои табиӣ мавриди тадқиқ қарор дода шудаанд. Осор Пайвандҳо Энсиклопедияи Донишгоҳи давлатии омӯзгории Тоҷикистон ба номи С. Айнӣ.
Қиёмат

Ислом Имон ба Аллоҳ Имон ба фариштагон Имон ба Расул ва анбиё Имон ба китобҳои осмонӣ Имон ба рӯзи қиёмат Имон ба қазо ва қадар Шаҳодат Намоз Рӯза Ҳаҷ Закот Қуръони Карим Суннати Пайёмбар Аҳодиси Аҳли байт Иҷмоъи қавлҳои уламо Қиёс Иҷтиҳод Муҳаммад Анбиё Аҳли Байт Саҳоба Хулафои Рошидин Имомат Модарони муъминин Суннӣ (Салафӣ Ашъарӣ Мотуридӣ Шиъа (Зайдия Имомат) Хавориҷ (Азориқа Наҷдия Суфрия Ибозия) Каломия (Мурҷия Муътазила Ҷаҳмия Ҳарурия) Дигар фирқаҳо Шаҳрҳои муқаддас Маккаи Мукаррама Мадинаи Мунаввара Қудси Шариф Ҷойҳои муқаддас Масҷидулҳаром Масҷиди Набавӣ Масҷидулақсо Хилофати исломӣ Хилофати Рошидин Хилофати Уммавиён Хилофати Аббосиён Хилофати Қуртуба Хилофати Муваҳҳидун Хилофати Фотимиён Хилофати Усмонӣ Футӯҳоти исломӣ Макка Шом Форс Миср Мағриб Андулас Гул Қустантиния Итолиёи Ҷанубӣ Ҳинд Идҳо дар Ислом Иди Фитр Иди Азҳо Мавориди исломӣ Мавлуд Ошӯро Соли нави исломӣ Эҳёи шаби Қадр Шаби Барот Шаби Меъроҷ Ислом дар Аврупо Ислом дар Африқо Ислом дар Осиё Ислом дар Амрико Ислом дар Уқёнусиё Фарҳанги исломӣ Ислом ва дигар адён Ҷаҳони Ислом Портали Ислом Қиёмат (— рӯзи растохез) — мувофиқи таълимоти дини Ислом рӯзест, ки тамоми мурдаҳо аз нав зинда шуда, аз кору кирдорашон ҳисобот медиҳанд. Тасаввуроти рӯзи Қиёмат қариб дар ҳамаи динҳои ҷаҳон мавҷуд аст. Дар дини Ислом он аз динҳои пешин мерос мондааст. Масъалаҳои асосии ҷаннату дӯзах дар зардуштия пайдо шуда буданд. Минбаъд бисёр ҷиҳатҳои он тавассути ҳомиёни дин инкишоф дода шудааст. Мувофиқи ҳадис ва дигар ривоятҳои динӣ рӯзи Қиёмат бандагон мувофиқи дафтари аъмол ба пурсандаҳо ҷавоб медиҳанд. Маросими пурсиши бандаҳо силсилавист. Аввал пурсандаҳо гӯё "бандагони Худо"-ро бо саволҳои гуногун санҷида, "гуноҳ" ва "савоб"-и онҳоро баркашида, дар дафтари аъмолашон қайд мекунанд, сонӣ онҳоро аз пули Сирот мегузаронанд. Гунаҳкорон ҳангоми гузаштан аз пули мазкур гӯё ба оташ меафтанду бегуноҳон роҳи биҳиштро пеш мегиранд. Баъзеҳо ба аъроф (гӯё мавзеест байни дӯзаху биҳишт) меафтанд. Фаро расидани рӯзи Қиёматро танҳо Аллоҳ медонад. Ягон одами рӯи замин фикр намекунад ки рӯзи қиёмат ӯро чӣ интизор аст. Бояд ҳар шахси дунё фикр кунад ки чӣ кор мекунад.
Қиёмиддин Абдуллозода

Қиёмиддин Абдуллозода — нависанда, узви Иттифоқи нависандагони Тоҷикистон Зиндагинома Қиёмиддин Абдуллозода 20 марти соли 1949 дар деҳаи Ғешии ҷамоати деҳоти Чорсӯйи ноҳияи Ваҳдат таваллуд шудааст. Соли 1966 мактаби миёнаи 16 деҳа, соли 1972 факултаи филологияи тоҷики Донишгоҳи давлатии Тоҷикистон ба номи В.И.Ленинро ба итмом расондааст. Фаъолияти меҳнатиро соли 1972 аз омӯзгорӣ шурӯъ намуда, минбаъда дар вазифаҳои мудири бахши таълиму методисти шуъбаи маориф, инструктор ва котиби Кумитаи иҷроияи ноҳияи Кофарниҳон (ҳозира Ваҳдат), роҳбари дастгоҳи раиси шаҳру ноҳия, сармутахассиси Дастгоҳи иҷроияи Президенти мамлакат кор кардааст. Аз августи соли 2005 то 2014 муовини аввали раиси шаҳри Ваҳдат буд. Солҳои 1971, 1974-1978, 1980-1981 дар Ҷумҳурии Демократии Афғонистон тарҷумонӣ кардааст. Эҷодиёт Асосан осори публитсистӣ менависад, ки дар матбуоти даврӣ ва авроқи кутуби "Гули сари роҳ", "Ишқи кӯдакии ман", "Пас аз гузашти солҳо" ва "Хоки покат тӯтиё созам, Ватан!" интишор ёфтаанд. Ҷоизаҳо.
Қиёнчашма

Қиёнчашма — деҳа дар ҷамоати деҳоти Чубеки ноҳияи Ҳамадонӣ. Аз Қиёнчашма то маркази ҷамоат 12 км, то маркази ноҳия 16 км. Аҳолиаш 5374 нафар, тоҷикон.
Қиёт

Қиёт — деҳа дар ҷамоати деҳоти Носири Хусрави ноҳияи Қубодиён. Аз Қиёт то маркази ҷамоат 1 км, то маркази ноҳия аз 1 км камтар. Аҳолиаш 3337 нафар, тоҷикон.
Қиёҷол

Қиёҷол Қияжол) — деҳа (ауыл) дар вилояти Туркистони Қазоқистон. Дар ноҳияи Келес ҷойгир аст. Дар соли 2009 тибқи барӯйхатгирии аҳолӣ 631 нафар аҳолӣ дошт.
Қобил Зарифов

Қобил Зарифов — сароянда-таронасаро, намояндаи ҳавзаи иҷроии Зарафшон, хонандаи боҳунари мероси мусиқии мардумӣ ва классикии тоҷик. Аълочии фарҳанги Ҷумҳурии Тоҷикистон, бародари овозхони тоҷик Хурсандмурод Зарифов Зиндагинома Қобил Зарифов фориғуттаҳсили мактаби ҳамагонии ноҳияи Айнӣ, шуъбаи мусиқии анъанавии (сароянда) факултаи мусиқии тоҷики Донишкадаи давлатии санъати Тоҷикистон ба номи М. Турсунзода (1989, таҳти раҳнамоии устодон Барно Исҳоқова, Боймаҳмад Ниёзов) буда, дар иҷрои мусиқии мардумӣ ва классикии тоҷик салиқаи хубихонандагӣ дорад. Қобил Зарифов баъди хатми донишгоҳи ҳунар фаъолияти иҷроияшро дар дастаи тарона ва рақси Филармонияи давлатии Тоҷикистон ба номи А. Ҷӯраев оғоз намуда, то имрӯз дар ин боргоҳ ҳунарнамоӣ мекунад. Қобил Зарифов дар сурудани қисм, шохаҳои ҷудогонаи мақомҳо: "Сарахбори Ороми ҷон", "Қашқарчаи Савти Наво", "Муғулчаи Дугоҳ", "Сегоҳ", "Чоргоҳ" ва ғ. завқу салиқаи нафиси иҷроӣ ба харҷ дода, иштирокдори симпозиум ва фестивалҳои байналмилалии мусиқӣ (Самарқанд-1987, Душанбе-2002, 2006) буда, барандаи озмуни ҳунарии "Ситораи сол" аст. Қобил Зарифов барои маҳорати баланди иҷроӣ ва тарғиби мероси мусиқии тоҷик бо нишони "Хидмати шоиста", "Аълочии фарҳанги Ҷумҳурии Тоҷикистон" ва ифтихорномаҳои Вазорати фарҳанги ҶТ мушарраф шудааст. 1 Ҳамчунин нигаред.
Қобилияти ҳуқуқдорӣ

Қобилияти ҳуқуқдорӣ — қобилияти доштани ҳуқуқу уҳдадориҳои гражданӣ нисбати ҳамаи шаҳрвандон ба андозаи баробар эътироф карда мешавад. Қобилияти ҳуқуқдории шаҳрванд аз лаҳзаи таваллудаш ба миён омада, пас аз вафоташ қатъ мегардад. Тибқи м.19 КГ ҶТ шаҳрванд метавонад ҳам дар ҳудуди ҶТ ва ҳам берун аз он дорои ҳуқуқи моликият ба амвол, аз ҷумла асъори хориҷӣ бошад; амволро мерос гирад, васият кунад, дар қаламрави ҷумҳурӣ озодона ҳаракат карда, ҷои зист интихоб намояд, ҳудуди ҷумҳуриро озодона тарк намояд, бо ҳар ғуна фаъолияти манънакардаи асноди қонунӣ машғул ғардад, шахси ҳуқуқӣ ташкип диҳад, ҳаргуна аҳдҳои бо асноди қонунӣ манънашударо анҷом дода, дар ӯхдадориҳо иштирок намояд, дорои ҳуқуқи моликияти зеҳнӣ ба ихтироот, асари илмй, адабй, санъат ва натиҷаҳои диғари фаъолияти зеҳнӣ бошад, ҷуброни зиёни моддӣ ва маънавиро талаб намояд, ҳуқуқи дигари амволӣ ва шахсӣ дошта бошад.. низ.
Қобилонбек

Қобилонбек Қабыланбек) — деҳа (ауыл) дар вилояти Туркистони Қазоқистон. Дар ноҳияи Сариағаш ҷойгир аст. Дар соли 2009 тибқи барӯйхатгирии аҳолӣ 5540 нафар аҳолӣ дошт.
Қобилҷон Дадобев

Қобилҷон Бобофайзиевич Дадобев (18.10.1976) ноҳияи Исфара, вилояти Суғд) — олим, омӯзгор, номзади илмҳои филологӣ, дотсент. Зиндагинома Соли 2004 Донишгоҳи давлатии Хуҷанд ба номи академик Бобоҷон Ғафуров хатм кардааст. Ихтисос филолог-шарқшинос.
Қобилсой

Қобилсой Қабылсай) — деҳа (ауыл) дар ҷануби Қазоқистон, дар вилояти Туркистон. Тобеи маъмурияти шаҳри Орис мебошад. Дар соли 2009 тибқи барӯйхатгирии аҳолӣ 486 нафар аҳолӣ дошт.
Қобилҷон Мансуров

Қобилҷон Мансуров (30.04.1949, шаҳри Душанбе) — физикдон, номзади илмҳои физика-математика, дотсент. "Аълочии маорифи Тоҷикистон" Зиндагинома Солҳои 1966–1971 дар факултети физикаи Донишгоҳи давлатии Тоҷикистон ба номи В.И. Ленин таҳсил ва 1971–1973 дар сафҳои Артиши Шӯравӣ хидмат кардааст. Солҳои 1973–1976 муаллими физикаи мактаби миёнаи 59 ноҳияи Колхозобод, 1976–1980 муаллими физикаи мактаби миёнаи 62 ноҳияи Октябри ш.Душанбе, 1980–1988 ходими илмии Институти тадқиқотӣ-илмии ба номи С. Умарови АИ ҶШС Тоҷикистон, 1988–2002 муаллими калони кафедраи методикаи таълими технологияи Донишгоҳи давлатии омӯзгории Тоҷикистон ба номи Қ. Ҷӯраев буд. Аз соли 2002 инҷониб дотсенти кафедраи методикаи таълими технологияи Донишгоҳи давлатии омӯзгории Тоҷикистон ба номи Садриддин Айнӣ мебошад. Муаллифи зиёда аз 34 мақолаҳои илмӣ, илмию методӣ мебошад, ки дар 365 онҳо моеъҳои магнитӣ ва масъалаҳои таълиму тарбия мавриди тадқиқу баррасӣ қарор гирифтаанд. Ҷоизаҳо Бо нишони сарисинагии "Аълочии маорифи Тоҷикистон" ва ифтихорномаҳои донишгоҳи омӯзгорӣ мукофотонида шудааст. Осор.
Қобус ибни Саъид

(8 октябр 1976) ҷоизаи Ҷавоҳирлаъл Неҳрӯ - Қобус ибни Саъид Оли Саъид (ноябри соли 1940, Салола — 10 январи соли 2020, Масқат) — султони Масқат ва пас аз муттаҳидшавӣ бо имомати Умон, султон ва нахуствазири Умон. Зиндагинома Қобус 18 ноябри соли 1940 дар Салола дар хонаводаи султони Масқат Саъид ибни Таймур ба дунё омад ва писари ягона буд. Таҳсилоти ибтидоиро дар Салола гирифтааст. Дар соли 1960, Қобус ба Академияи низомии салтанитии Сандҳурст дохил шуд ва пас аз хатм ду сол дар гурдони пиёдагарди артиши Ингилистон хидмат кард ва сипас курсҳои сардорони штабҳоро дар Олмон хатм кард ва омодагии вижае барои омӯзиши системаи худидоракунии маҳаллӣ дар Британияи Кабир гирифт.
Қовлар

Қовлар (озарбойҷонӣ:) — шаҳрест дар ноҳияи Тавузи Озарбойҷон. Ҳукуматҳо ноҳияи маъмурии шаҳрро ташкил медиҳанд. Қовлар мақоми шаҳрро 7 марти соли 2012 гирифтааст. Таърих 7 марти соли 2012 бо фармони Президенти Озарбойҷон шаҳраки навъи шаҳрии Қовлар мақоми шаҳрро касб кард 3 Самтҳои асосии фаъолияти сокинони Қовлар, ба монанди дигар шаҳракҳои ноҳия, кишоварзӣ, боғдорӣ ва токпарварӣ мебошанд. Дар шаҳр мактабҳо, беморхонаҳо, дармонгоҳҳо ва дигар иншооти иҷтимоӣ мавҷуданд. Станцияи Қовлар нуқтаи роҳи оҳани Озарбойҷон, ки дар хати Гурҷистону Арманистон ҷойгир аст ва ҳамчун истгоҳи асосии роҳи оҳани Тавуз дар соҳаи боркашонӣ мебошад. Фарҳанг Дар шаҳр чор мактаби миёна, мактаби мусиқӣ, мактаб-интернат ва омӯзишгоҳи касбӣ-техникӣ мавҷуданд. Шаҳр дорои истгоҳи роҳи оҳан, 1 масҷид, 2 беморхона, инчунин коллеҷи давлатии иҷтимоию иқтисодии Тавуз мебошад. Ҷуғрофия Шаҳр дуртар аз маркази ноҳия дар масофаи 12 км ҷойгир аст. Иқтисод Аҳолии шаҳр асосан ба чорводорӣ, зироаткорӣ, токпарварӣ машғуланд, дар байни корхонаҳои саноатӣ - заводи вино, заводи оҳану бетон, осиёбҳо ва цехҳои яхдон, пойгоҳи маҳсулоти нафтӣ амал мекунанд. Аҳолӣ Дар ҷараёни барӯйхатгирии рӯзҳои 13-22 апрели соли 2009 дар шаҳр 13.448 нафар ба қайд гирифта шуданд, ки аз онҳо 6767 нафар мардон ва 6681 нафар занон мебошанд. 1 январи соли 2012 дар шаҳр 13 813 нафар дар 4022 хонавода зиндагӣ мекарданд. Пайвандҳо.
Қобус ибни Вушмагир

Қобус ибни Вушмагир — аз шоир они чакомагӯи замони Сомониён мебошад, ҳамчунин чанд муддат дар Табаристону Гургон подшоҳи карда оқибат аз дасти лашкаронаш кушта шудааст. Зиндагинома Дар 367 ҳ.қ пас аз бародараш Бесутун дар шаҳри Гургон (шаҳре дар ҷои кунунии гунбади Ковуси имрӯз) ба тахт нишаст. Дар ҳамин сол Рукнудавла фармонравои Бӯя низ даргузашт ва сарзаминҳои подшоҳии ӯ миёни се писараш Изудудавла, Муидудавла ва Фахрудудавла се бахш таксим шуд. Изудудавлава Муидудавла бо Фахрудавла мухолифат пайдо карданд ва байни онҳо ҷанг даргирифт. Фахрудудавла ба Табаристон гурехтва ба назди Ковус, ки шавҳари холаи ӯ буд паноҳ бурд. Изудудавла ва Муидудавла ба Ковус пайғом фиристоданд, ки Фахрудудавлоро ба эшон диҳад. Кобус напазируфт ва Изудудавла ба Табаристону Гургон лашкаркашӣ кард. Ковус тоби рӯёрӯи бо Изудудавла надошт ва дар ҷанги кӯтоҳ дар наздикии Астаробод шикаст хӯрд ва дар 371 ҳ.қ пас аз чаҳор соли ҳукмронӣ аз ҳукумат барканор ва бо Фахрудудавла ба Хуросон гурехтанд. Ковус наздик ба 18 сол аз ҳукумат дур буд ва дар Хуросон дар паноҳи Сомониҳо зиндагӣ мекард. Дар рӯйдодҳои пасин ва бо марги Азудудавла ва сипас Фахрудудавла ва нотавон шудани ҳукумати хонадони Бӯия ӯ бокӯмаки ёрони Дайламӣ ва Табаристонии худ ба Гургон ҳамла кард ва тавонист Гургонро аз хонадони Бӯия пас бигирад ва дар соли 388 ҳ.қ дубора ба тахтнишинад. Ӯ то соли 403 ҳ.қ ҳукмрони кард ва доманаи сарзаминҳои худро аз сӯи Бохтар густариш дод. Дар соли 403 ҳ.қ Ковус пардадори вижаи худро, ки марде беозор ва дар дили лашкариён ҷой буд, кушт. Лашкариён ба ивази ин кори ӯ шӯриш карданд ва ӯро ба зиндон андохтанду куштанд. Мероси адабӣ Аз ӯ чомаҳои бисёр ба ҷой намондааст, вале номаҳои ӯро Алӣ ибни Муҳаммад Яздодӣ дар китобе ба номи "Камолу-л-балоға" гирдоварӣ кардааст ва қисматҳое аз онро Муҳаммад писари Испандиёр дар "Таърихи Табаристон" баён кардааст. Аз чакомаҳо Насиби дил:.
Қобустон

Қобустон (озарбойҷонӣ:) — шаҳр (аз соли 2008) дар Озарбойҷон, маркази маъмурии ноҳияи Қобустон 1. То 25 апрели соли 2008 онро Мараза (озарбойҷонӣ:) 2 меномиданд. Қобустон дар шарқи Шамахи, дуртар дар 101-километр аз пойтахти Озарбойҷон ҷойгир аст. Аҳолӣ Тибқи маводи этнографии охири асри 19, Қобустан (Мараза) як маҳалли истиқомати русҳо буд 3. Аҳолии шаҳр 7100 нафарро ташкил мекард 4. Таърих Солҳои 1920-1930 ва 1943-1960 маркази ноҳияи Маразини ҶШС Озарбойҷон буд. Пас маркази маъмурии шӯрои деҳот ва шаҳраки ноҳияи Шемаха буд. Аз рӯзи ташкилёбии ноҳияи Қобустон, маркази маъмурии он мебошад. Он аз соли 1968 мақоми шаҳраки навъи шаҳриро дошт. Аз моҳи апрели соли 2008 - шаҳр. Ҳамон замон, номи Мараза ба Қобустон иваз карда шуд 5 6. Фарҳанг Фаъолияти асосии аҳолӣ аз замонҳои қадим қолинбофӣ буд. Қолинҳои маҳаллӣ Мараза, Чуханли, Чемчемли ба мактаби қолинбофии Ширвон мансубанд. Ҷозибаҳои гардишгарӣ Дар шаҳр мақбараи Дири Бобо воқеъ аст, ки соли 1402 сохта шудааст. Ин мақбара-масҷиди дуошёна аст, ки дар рӯ ба рӯи қабристони қадима ҷойгир шудааст. Дар девор матни ёдгорӣ канда шудааст, ки дар он номи Ширвоншоҳ - Шайх Иброҳими зикр шудааст. Як қабатро аз қабати дигари мақбара - табақаи ороишӣ бо навиштаҷот ҷудо мекунад, гӯё иморатро иҳота кардааст. Мақбара дар наздикии харсанги кӯҳӣ ҷойгир аст, ки он дар байни кӯҳе канда шуда сохта шудааст. Ин ҷо, ҷойи дафнгоҳи шахси муқаддас аст. Гузаргоҳи танг дар девори шимолӣ ба ин ҷо мебарад.
Қодир Раҳимов

Қодир Раҳимов — рассоми тоҷик,зодаи ноҳияи Варзоби Тоҷикистон аст. Дар солҳои 1980 -ум дар редаксияҳои маҷаллаҳои " Занони Тоҷикистон " ва " Хорпуштак " кор кардааст. Асарҳои ин манзаранигори 57-сола ҳоло дар намошгоҳҳои зиёди ҷаҳонӣ, аз ҷумла дар галереяи давлатии Третяков дар Маскав ва дар толорҳои наққошии кишварҳои ҷаҳон гузошта шудаанд. Яке аз маъруфтарин корҳои ӯ – кошикорӣ дар чойхонаи маъруфи шаҳри Болдуэр – бародаршаҳри Душанбе дар ИМА мебошад.
Қодир Ашпорӣ

Қодири Ашпорӣ — овозхон ва оҳангсози аҳли Афғонистон 1. Зиндагинома Қодири Ашпорӣ дар шаҳри Кобул ба дунё омадааст. Ӯ аз синни панҷсолагӣ ба мусиқӣ алоқа дошт ва аз ҳамон даврон шурӯъ ба ёдгирифтани олот мусиқӣ кард. Дар навҷавонӣ бо хонаводааш Афғонистонро тарк кард ибтидо ба Покистон ва сипас ба Олмон рафтанд ва муддате баъд ба Иёлоти муттаҳидаи Амрико муҳоҷират карданд. Даврони мактаб ва литсейро дар шаҳри Лос-Вегос иёлати Наводо гузаронд ва барои идомаи таҳсил ба иёлати Калифорния рафт ва дар риштаи улуми роёна мадрак гирифт. Пас аз он ба унвони муҳандиси пуштибони фаннӣ дар ширкати машғул ба кор шуд. Фаъолиятҳо Ӯ пас аз се соли кор барои ширкат тасмим гирифт то мусиқиро идома диҳад, ибтидо корашро бо оҳангсозӣ шурӯъ кард. Қодири Ашпорӣ аз нахустин оҳангсозони афғон аст, ки садоҳои олоти мухталифи мусиқии Афғонистонро дар кейбурд ва роёна танзим кард 2. Қодири Ашпорӣ токунун шаш олбуми мусиқи ба сурати расмӣ мунташир карда ва барои пеш аз сад олбуми мусиқӣ аз дигар хонандагони афғон оҳанг сохтааст. Вай дар ҳоли ҳозир дар шаҳри Фримонти иёлати Калифорния сокин аст.
Қодир Бобоев

Қодир Бобоев (25.11.1950, деҳаи Рарзи ноҳияи Айнӣ) — риёзидон, номзади илмҳои физика-математика, дотсент. Зиндагинома Солҳои 1967–1972 дар факултети математикаи Донишкадаи давлатии омӯзгории Душанбе ба номи Т.Г. Шевченко таҳсил намудааст. Солҳои 1972–1977 ассистенти кафедраи математикаи ҳисоббарорӣ, 1977– 1980 аспиранти кафедари номбурдаи донишкадаи омӯзгории пойтахт буд, ки бо роҳхати донишкада ба Маркази ҳисоббарории Шуъбаи дар Сибирбудаи АИ ИҶШС фиристода мешавад. Солҳои 1980–1986 ҳамчун муаллим ва муаллими калон, аз соли 1986 дотсенти кафедраи математикаи ҳисобарорӣ, 1988–1991 муовини декани факултети математикаи Донишгоҳи давлатии омӯзгории Тоҷикистон ба номи Садриддин Айнӣ кор мекунад. Солҳои 1993– 1995 вазифаи ходими калони шуъбаи илми Донишгоҳи давлатии омӯзгории Тоҷикистон ба номи Садриддин Айнӣро ба уҳда дошт. Аз соли 1996 дар яке аз мактабҳои олии ш. Новосибирски Федератсияи Россия фаъолият мекунад. Муаллифи зиёда аз 30 таълифоти илмию методӣ аст. Осор.
Қодири Қосим

Қодири Қосим (9 апрели соли 1961, ноҳияи Ванҷ, ҶШС Тоҷикистон) — агроном, муовини Раиси Маҷлиси намояндагони Маҷлиси Олии Ҷумҳурии Тоҷикистон даъвати шашум.
Саъдӣ Қодирзода

Саъдӣ Сангимурод Қодирзода (Қодирзода Саъдӣ Сангимурод, 4 майи соли 1978) — ходими давлатӣ ва сиёсии тоҷик. Раиси Кумитаи давлатии сармоягузорӣ ва идораи амволи давлатии Ҷумҳурии Тоҷикистон. Зиндагинома Саъдӣ Сангимурод Қодирзода 4 майи соли 1978 таваллуд шудааст. Миллаташ тоҷик, таҳсилоташ олӣ. Соли 1999 Донишгоҳи давлатии миллии Тоҷикистонро бо ихтисоси иқтисодчии байналхалқӣ хатм кардааст. Фаъолияти меҳнатиашро соли 2000 ҳамчун мутахассиси дараҷаи дуюми Шуъбаи асъори Бонки тиҷоратии "Душанбе" оғоз намуда, сипас то соли 2015 дар мансабҳои сармутахассиси шуъбаи дурнамои раёсати дурнамо ва рушди минтақаҳои Вазорати иқтисод ва робитаҳои иқтисоди хориҷии Ҷумҳурии Тоҷикистон, мутахассиси пешбари раёсати таҳлили макроиқтисодӣ, сармутахассиси раёсати инвеститсияҳои хориҷӣ, сармутахассиси шуъбаи таҳияи Барномаҳои давлатии сармоягузорӣ, сардори раёсати Барномаҳои давлатии сармоягузорӣ, сардори Сарраёсати сиёсати сармоягузорӣ ва рушди минтақаҳои Вазорати рушди иқтисод ва савдои Ҷумҳурии Тоҷикистон, роҳбари лоиҳаи ҶСК "Сомон Капитал", муовини роҳбари дирексияи ҷамъбасти таҳлилӣ ва муносибатҳои байналхалқӣ, роҳбари мудирияти кор бо кормандон, муовини сардори шуъбаи назорати дохилӣ ва ҳамоҳангсозии филиалҳои ҶСК "Агроинвестбонк" ва сардори Сарраёсати сармоягузории Кумитаи давлатии сармоягузорӣ ва идораи амволи давлатии Ҷумҳурии Тоҷикистон кор кардааст. Солҳои 2015-2019 дар мансаби Сардори Хадамоти зиддиинҳисории назди Ҳукумати Ҷумҳурии Тоҷикистон ва солҳои 2019-2020 дар мансаби муовини Роҳбари Дастгоҳи иҷроияи Ҷумҳурии Тоҷикистон фаъолият намудааст. Бо Фармони Президенти Ҷумҳурии Тоҷикистон аз 4 декабри соли 2020 Раиси Кумитаи давлатии сармоягузорӣ ва идораи амволи давлатии Ҷумҳурии Тоҷикистон таъин гардид. 1 Инчунин нигаред.
Қодир Тӯраҳасанов

Қодир Тӯраҳасанов — забоншинос, номзади илмҳои филологӣ, дотсенти кафедраи забони тоҷикии Донишгоҳи миллии Тоҷикистон. Зиндагинома Қодир Тӯраҳасанов Хатмкардаи Донишгоҳи миллии Тоҷикистон. Солҳои 1996-1999 аспиранти ДТИТҶТ ва ДДМТ. Солҳои 2000-2006 муаллими калон ва аз соли 2007 то ҳол дотсенти кафедраи забони тоҷикӣ барои факултаҳои ғайрифилологии Донишгоҳи миллии Тоҷикистон. Соли 2000 рисолаи номзадияшро дар мавзӯи "Истилоҳоти пешобшиносӣ дар забони тоҷикӣ" ҳимоя намудааст. Муаллифи 1 монография, 10 васоити таълимӣ ва зиёда аз 40 асару мақолаҳои илмиву методӣ ва оммавӣ мебошад. Осор.
Қодир Хон

Қодир Хон (урду: октябр декабр 2018) — ҳунарпеша ва сенаристи Қодир дар тӯли фаъолияти худ зиёда дар 300 филм нақш офаридааст. Филми дебютии ӯ соли 1973 "Санг дар дил" мебошад. Филмномаи зиёда аз 200 филмро навишт аст, ки секарата гирандаи ҷоизаи дар номинатсияҳои гуногун мебошад. Зиндагинома Эҷодиёт дар синамо Ҳаёти шахсӣ Филмнома Ҷоизаҳо Нигаред низ.
Қодирия

Қодирия — яке аз силсилаҳои тасаввуфро гӯянд, ки муассисаш Абдулқодири Гелонист. Асосгузор Абдулқодири Гелонӣ аз аҳли сунниҳои ҳанбалӣ буд. Аввал улуми ақлӣ ва фиқҳро аз бар намуда, баъд ба таълимоти дигар илмҳои зоҳирию ботинӣ пардохтааст. Аввал дар Эрон фаъолият дошт. Соли 1985 ба Бағдод рафта, ба ҳаёти зоҳидона пардохт ва сипас нуфузи зиёд касб намуд. Дар Бағдод ӯ фиқҳи ҳанбалиро омӯхт ва раиси мадраса ва роҳбарии работеро ба уҳда гирифт. Муридони Абдулқодири Гелонӣ ӯро Шайхурраиси рӯҳонии худ мешумориданд, дар ҳаққи ӯ бисьёр ривоятҳо бофта, муассиси тариқаташонро ба дараҷаи худоӣ расондаанд. Абдулқодири Гелонӣ асосан бо ваъз ва суҳбатҳои дар мадрасааш гузаронида машҳур аст. Густариш Таълимоте, ки ба ӯ нисбат медиҳанд, ба худи вай тааллуқ надоштааст ва умуман қодирия шомили системаи муайяни ирфонӣ набудааст. Вале дар таҳқиқотҳои асрҳои миёнаи мутааххир ба Абдулқодири Гелонӣ таълимоти орифонаеро нисбат додаанд. Бино ба маълумоти сарчашмаҳо ҳанӯз дар замони дар ҳаёт будани Абдулқодири Гелонӣй пайравонаш Алӣ ибни Ҳаддод тариқаи вайро дар Яман, Муҳаммад Батоиҳӣ дар Сурия, Муҳаммади Абуссамад дар Миср интишор додаанд. Минбаъд қодирия дар Фаъс, Испания, Марокаш, Қустантания паҳн гардид. Дар Ҳиндустон пайравони зиёде надошт. То аҳди Сафавиён пайравони қодирия дар Эрон мавҷуд буданд, вале баъди барқарор шудани сулолаи мазкур қодириён ҳамчун суннимазҳабон аз Эрон ронда шуданд. Рамзи ин силсила ранги сабз будааст, ки дар болои қабри Абдулқодири Гелонӣ дар Бағдод ба тариқи парчам гузоштаанд. Баъзе аз таълимоти қодирия Умдаи омӯзаҳои ин тариқат, ҳамон таълимотест, ки Сайид Абдулқодири Гелонӣ дар китобҳои худ марқум намуда ва меҳвари онҳо, "пойбандӣ ба китоб (Қуръон) ва суннат" аст; чунонки худи Гилонӣ мегӯяд: "Тариқаи мо мубтанӣ бар китоб ва суннат аст, ҳар ки бо ин ду манбаъ мухолифат варзид, аз мо нест." 1 Ва ҳам гӯяд: "Китоб ва суннатро ду боли худ қарор бидеҳ, ки ба воситаи онҳо ба сӯйи Худо парвоз мекунӣ".
Мусалам Қодирова

Мусаллам Асомиддиновна Қодирова — аз ҳавзаи ягонаи умумиҷумҳуриявӣ Ҳизби халқии демократии Тоҷикистон — вакили Маҷлиси намояндагони Маҷлиси Олии Ҷумҳурии Тоҷикистон даъвати.
Фируз Қодиров

Фируз Абдулҳафизович Қодиров (зод. 24 марти 1984, деҳаи Мадм, ноҳияи Айнӣ) — иқтисоддон, номзади илмҳои иқтисодӣ, дотсент. Ноиби ректори Донишгоҳи давлатии молия ва иқтисоди Тоҷикистон.
Қозибек бек

Қозибек бек Қазыбек бек) — деҳа дар вилояти Алмаатои Қазоқистон. Дар ноҳияи Ҷомбул ҷойгир аст. Дар соли 2009 4722 нафар аҳолӣ дошт.
Рамазон Қодиров

профессори ифтихорӣ (19 июн 2007) профессори ифтихорӣ (27 август 2014) Қодиров Рамзан Аҳмадович (чеч. КъадиргӀеран Ахьмад-Хьаьжин Рамзан; зод. 5 октябр 1976 1, -, -) — сиёсатмадор ва давлатмарди сарвари Ҷумҳурии Чеченистон, узви шӯрои олии бюрои ҳизби "Русияи Воҳид"4, Қаҳрамони Федератсия Русия. Писари якумин раиси ҷумҳури Ҷумҳурии Чеченистон дар Федератсияи Русия Аҳмад Қодиров.
Қозидеҳ (деҳа, Афғонистон)

Қозидеҳ — деҳа дар вилояти Бадахшони Афғонистон. Дар ноҳияи Вахон, 113 км ҷанубу шарқи ш. Файзобод, дар назди сарҳади Тоҷикистон (ниг. Қозидеҳ) ҷойгир аст. Аҳолӣ — 548 нафар, асосан — тоҷикон (вахониён).
Қозидавлат Қоимдодов

Қозидавлат Қоимдодов (7 октябри 1949, Тоҷикистон) — давлатмард ва дипломати тоҷик. Номзади илмҳои кишоварзӣ. Зиндагинома Қозидавлат Қоимдодов 7 октябри соли 1949 дар ноҳияи Шуғнон ба дунё омадааст. Соли 1971 факултети зоотехникии Донишкадаи кишоварзии Тоҷикистонро хатм кардааст. Соли 1986 Мактаби олии ҳизибӣ-сиёсии Тошкандро хатм кардааст. Корнома Фаъолияти кориашро соли 1971 дар вазифаи зоотехники колхози "Съезди партия"-и ноҳияи Шуғнон оғоз кардааст. Узви комиссия одар таҳияи Конститутсияи Тоҷикистон. Ноиби раиси гурӯҳи миллии парламенти ҶШС Точикистон дар Иттифоки байнипарламентй. Узви сессияхои Пекин, Коҳира, Маскав Брюссели Иттиходи байнипарламентй. Иштирокдор ҷаласаи Иттиҳоди байнипарлумонии САҲА, муовини раиси Форуми байналмилалии Душанбе оид ба оби ширин. Солҳои дар вазифаи муовини Сарвазири Ҷумҳурии Тоҷикистон, узви Раёсати Бунёди байналмилалии наҷоти Арал, ҳамоҳангсози ҳукуматии Созмони Оғохон дар Тоҷикистон кор кардааст. Аз соли 2005 то октябри 2009 — Сафири Фавқулода ва Мухтори Ҷумҳурии Тоҷикистон дар Туркманистон 1. Аз ноябри соли 2009 — Сафири Фавқулода ва Мухтори Ҷумҳурии Тоҷикистон дар Ҷумҳурии Беларус 2, Намояндаи доимии Ҷумҳурии Тоҷикистон дар мақомоти оинномавӣ ва дигар мақомоти ИДМ. Аз 19 сентябри соли 2011 Сафири Фавқулода ва Мухтори Ҷумҳурии Тоҷикистон дар Литва дар вазифаи ғоибона 3. Аз 15 июни соли 2012 Сафири Фавқулода ва Мухтори Ҷумҳурии Тоҷикистон дар Латвия вазифаи ғоибона 4. Аз 18 июни соли 2012 Сафири Фавқулода ва Мухтори Ҷумҳурии Тоҷикистон дар Эстония 5. Ҷоизаҳо.
Қозиён

Қозиён — деҳа дар ҷамоати деҳоти Сарихосори ноҳияи Балҷувон. Аз Қозиён то маркази ҷамоат 36 км, то маркази ноҳия 71 км. Аҳолиаш 36 нафар, тоҷикон.